
# «Итиль» фестиваленең хедлайнеры җырчы һәм композитор Петр Налич булачак

10 нчы августта Горький исемендәге паркта тагын 13 этник башкаручы чыгыш ясаячак.

10 нчы августта Горький исемендәге паркта дүртенче тапкыр Идел буе халыкларының «Итиль» яңа этник мәдәнияте фестивале ачылачак. Чараның хедлайнеры җырчы һәм композитор Петр Налич булачак.

Фестивальнең концерт программасын 12: 00 сәгатьтә хард-рок, гранж һәм башка музыкаль стильләрне берләштерүче «Алар» чуваш төркеме ача. 12: 40 сәгатьтә сәхнәгә Urtic проекты белән Казан музыканты Дима Крапивин чыгачак. Ул үзенчәлекле, мультижанрлы, электрон композицияләр башкарачак.

Чара 13:20 дә Иннополистан «Тамай» төркеменең рок-спектакль фрагменты белән дәвам итәчәк. 13:55 сәгатьтә сәхнәдә «Дышать» җырлый, җырчы үзенең иҗатында Көнчыгыш һәм Көнбатыш мәдәниятләрен инди-поп һәм хип-хоп элементлары белән берләштерә.

Халык музыкасына яңа карашны 14:25 сәгатьтә Башкортстаннан Y.U.R.T.A. төркеме тәкъдим итәчәк. Бу республикадан 15:10 да шулай ук электрон музыканы халык көйләре һәм танылган башкорт һәм татар җырлары белән берләштергән HANQYZY коллективы чыгыш ясаячак.

Омск өлкәсеннән «Хмурка» төркеме 15:40 сәгатьтә туган якның борынгы җырларын башкарачак, ә Zakaria коллективы солисткалары 16:15 сәгатьтә Татарстан халыкларының җиде телендә җырлаячак. Удмуртияне җырчы Лади Свети 16:50 дә, ә Мордовияне Влада Горькова 17:25 тә тәкъдим итәчәк.

18: 00 дә сәхнәгә үз иҗатында романслар һәм чегән балладалары белән халык мотивларын берләштерүче «Кружево» проекты Казан музыкантлары чыгачак. Музыкада фольклор һәм мифологик образларны Кырымнан 18:40 сәгатьтә «Эди» төркеме тәкъдим итәчәк. Инди-фолк һәм рок-музыканың кушылмасын 19:50 дә Мәскәү җырчысы Васса Железнова күрсәтәчәк.

Фестивальнең хедлайнеры Петр Налич сәхнәгә 21:00 дә чыгачак. «Башкаручының коллективы фестиваль өчен махсус суперпрограмма әзерләгән, анда төрле еллардагы һәм төрле кәефле, дәртле көйләрдән алып лирикларга кадәр, җырлар яңгыраячак», – дип ачыклык керттеләр Казанның Парклар һәм скверлар дирекциясендә.

Идел буе халыкларының «Итиль» яңа этник мәдәнияте фестивалендә шулай ук ярминкә, фуд-корт, мастер-класслар белән балалар зонасы һәм лекторий булачак.


kzn.ru




Следите за самым важным и интересным в Telegram-каналеТатмедиа

## Нет комментариев
«Итиль» фестиваленең хедлайнеры җырчы һәм композитор Петр Налич булачак